Στις 29 Απριλίου του 2011 τελέστηκε στο Λονδίνο με ιδιαίτερη λαμπρότητα, αν και ημιεπίσημα, ο γάμος του Πρίγκιπα Ουίλιαμ της Ουαλίας, πρωτότοκου γιου του διαδόχου Καρόλου και επίδοξου διάδοχου του αγγλικού θρόνου, με την Κέιτ Μίντλετον. Ο Πρίγκιπας Ουίλιαμ γνώρισε την Κάθριν Μίντλτον το 2001, όταν και οι δύο σπούδαζαν στο Πανεπιστήμιο του Αγίου Ανδρέα. Ο αρραβώνας τους, ο οποίος έλαβε χώρα στις 20 Οκτωβρίου 2010, ανακοινώθηκε στο κοινό στις 16 Νοεμβρίου 2010. Τόσο η σχέση τους όσο και ο γάμος τους συγκέντρωσε την προσοχή των μέσων, με την τελετή του γάμου τους να μεταδίδεται ζωντανά σε όλο τον κόσμο. Επίσης ο γάμος τους συγκρίθηκε με αυτόν των γονιών του Ουίλιαμ, Πρίγκιπα Καρόλου και της Πριγκίπισσας Νταϊάνας, που έλαβε χώρα το 1981. Επίσης πολύ προσοχή δόθηκε στο ότι, παρά το γεγονός ότι η Κάθριν ήταν κοινή θνητή (η οικογένειά της δεν είναι ούτε βασιλικής ούτε αριστοκρατικής καταγωγής), παντρεύτηκε ένα μέλος της βασιλικής οικογένειας, και συγκεκριμένα τον μέλλοντα βασιλιά της Αγγλίας.

Γνωριμία
--------

Το Πανεπιστήμιο του Σεντ Άντριους, όπου η Κέιτ Μίντλτον και ο Πρίγκιπας Ουίλιαμ σπούδαζαν μαζί
Η Κέιτ Μίντλτον γεννήθηκε στις 9 Ιανουαρίου 1982 στο Ρέντινγκ και είναι η μεγαλύτερη κόρη του Μάικλ Μίντλτον και της Κάρολ Μίντλτον. Ο Πρίγκιπας Ουίλιαμ γεννήθηκε στις 21 Ιουνίου 1982 και είναι γιος του Πρίγκιπα Καρόλου και της Πριγκίπισσας Νταϊάνας. Και οι δύο τους σπούδασαν στο Πανεπιστήμιο Σεντ Άντριους, όπου αρχικά μελετούσαν μαζί την ιστορία των τεχνών, αλλά ο Ουίλιαμ άλλαξε γνώμη και αποφάσισε να συνεχίσει με τη γεωγραφία.

Τον Απρίλιο του 2007 η Κέιτ Μίντλτον και ο Πρίγκιπας Ουίλιαμ χώρισαν, αλλά από τον Ιούνιο του 2007 επανασυνδέθηκαν.

Η ανακοίνωση του αρραβώνα
-------------------------

Στις 16 Νοεμβρίου του 2010 ο Οίκος Κλάρενς ανακοίνωσε ότι ο Πρίγκιπας Ουίλιαμ αρραβωνιάστηκε με την επί χρόνια αγαπημένη του Κέιτ Μίντλτον και θα *παντρευτεί την άνοιξη ή το καλοκαίρι του 2011 στο Λονδίνο*. Αρραβωνιάστηκαν τον Οκτώβριο του 2010 κατά τη διάρκεια προσωπικών τους διακοπών στην Κένυα. Ο Ουίλιαμ έδωσε στην Κέιτ το ίδιο δαχτυλίδι αρραβώνων που είχε δώσει και ο πατέρας του στη μητέρα του, Πριγκίπισσα Νταϊάνα - ένα λευκόχρυσο δαχτυλίδι 18 καρατίων με ένα οβάλ ζαφείρι 12 καρατίων στη μέση το οποίο περιβάλλεται από 14 διαμάντια. Ανακοινώθηκε σχεδόν ταυτόχρονα με τον αρραβώνα τους ότι το ζευγάρι μετά τον γάμο του θα ζήσει στη "Νήσο Aglesey" στην Ουαλία όπου είναι η βάση του Ουίλιαμ, αφού δουλεύει στη Βασιλική Πολεμική Αεροπορία.

Μετά την ανακοίνωση του αρραβώνα το ζευγάρι έδωσε αποκλειστική συνέντευξη στον πολιτικό συντάκτη του ITV NEWS Tom Brabdy και στο Παλάτι του Αγίου Ιακώβου παρευρέθηκαν κάποιοι φωτογράφοι και δημοσιογράφοι. Αυτή ήταν η πρώτη φορά στα τόσα χρόνια σχέσης[*ασαφές*] του ζευγαριού που φωτογραφήθηκε επίσημα, καθώς και η πρώτη φορά που η Κέιτ μίλησε δημόσια σε δημοσιογράφους, καθώς τα προηγούμενα χρόνια, παρόλο που οι φωτογράφοι την ακολουθούσαν παντού, εκείνη επέλεγε να μην απαντάει στις ερωτήσεις τους. Στις 12 Δεκεμβρίου του 2010, το Παλάτι του Μπάκιγχαμ δημοσίευσε τις επίσημες φωτογραφίες του αρραβώνα του ζευγαριού, που τραβήχτηκαν στα πολιτειακά διαμερίσματα του Παλατιού του Αγίου Ιακώβου στις 25 Νοεμβρίου του 2010 από τον Μάριο Τεστίνο.

Η αρχική ανακοίνωση του αρραβώνα υποστήριζε ότι *ο γάμος θα λάμβανε χώρα την άνοιξη ή το καλοκαίρι του 2011". Στις 23 Νοεμβρίου 2010 η ημερομηνία της Παρασκευής 29 Απριλίου 2011 επιβεβαιώθηκε.*

Γάμος
-----

Η ημερομηνία του γάμου του Πρίγκιπα Ουίλιαμ και της Κέιτ Μίντλντον ανακοινώθηκε στις 16 Οκτωβρίου 2010. Σύμφωνα με την ανακοίνωση, «ο Πρίγκιπας Ουίλιαμ της Ουαλίας και η δεσποινίς Κάθριν Μίντλτον θα παντρευτούν στις 29 Απριλίου 2011»

Το Παλάτι του Μπάκιγχαμ, όπου εμφανίστηκαν μετά την τελετή, ο Πρίγκιπας Ουίλιαμ και η Κέιτ Μίντλτον
Στο Λονδίνο αρκετοί άνθρωποι άφησαν τα σπίτια τους και κατασκήνωσαν στους δρόμους του, για να μπορέσουν να παρακολουθήσουν την τελετή. 

Στο μπαλκόνι του Παλατιού του Μπάκιγχαμ

  

Ο γάμος τελέστηκε στο Αββαείο του Γουέστμινστερ, κατά το αγγλικανικό τυπικό από τον αρχιεπίσκοπο της Αγγλίας. Αφού ο Πρίγκιπας Ουίλιαμ δεν είναι πρώτος στη σειρά της διαδοχής του θρόνου, το ζευγάρι είχε την ελευθερία να επιμεληθεί προσωπικά πολλές λεπτομέρειες του γάμου του, όπως για παράδειγμα τους περισσότερους καλεσμένους, οι οποίοι ήταν περίπου 1900. Μερικές ώρες πριν τον γάμο τους η βασίλισσα της Αγγλίας έδωσε στον Ουίλιαμ ως δώρο για το γάμο του τους τίτλους του Δούκα του Κέμπριτζ, του κόμη του Strathearn και του βαρόνου του Carrickfergus. Μετά τον γάμο της η Κάθριν πήρε τον τίτλο της Βασιλικής Υψηλότητάς Της, Δούκισσα του Κέμπριτζ, Κόμισσα του Strathearn και Βαρόνη του Carrickfergus. Στον γάμο παρευρέθηκαν τα περισσότερα μέλη της αγγλικής βασιλικής οικογένειας, καθώς και μέλη ξένων βασιλικών οικογενειών, πολιτικοί και πολλοί φίλοι του ζευγαριού.

Η Κέιτ Μίντλτον φόρεσε νυφικό σχεδιασμένο από τη Βρετανίδα σχεδιάστρια Σάρα Μπάρτον, από τον Οίκο Μόδας Αλεξάντερ Μακουίν, καθώς και μια τιάρα την οποία της δάνεισε η βασίλισσα. Ο Πρίγκιπας Ουίλιαμ φόρεσε την κόκκινη στολή της Ιρλανδικής Φρουράς, της οποίας φέρει τον τιμητικό βαθμό του συνταγματάρχη. Ο κουμπάρος που επέλεξε ο Ουίλιαμ ήταν ο αδελφός του, Πρίγκιπας Χάρι, ενώ και η αδελφή της νύφης, Φιλίππα (Πέπα) Μίντλτον ήταν παράνυφη της Κάθριν, την οποία η ίδια επέλεξε. Μετά τον γάμο το ζευγάρι μεταφέρθηκε από το Αββαείο του Γουέστμινστερ στο Παλάτι του Μπάκιγχαμ, για την καθιερωμένη εμφάνισή τους στο μπαλκόνι, όπου αντάλλαξαν όχι ένα, αλλά δύο φιλία, «σπάζοντας» το πρωτόκολλο.

Ο αρχιεπίσκοπος του Καντέρμπουρι και ο επίσκοπος του Λονδίνου κήρυξαν τον Πρίγκιπα Ουίλιαμ και την Κέιτ Μίντλτον συζύγους. Μετά ο Πρίγκιπας Ουίλιαμ και η Κέιτ Μίντλτον έφυγαν από την εκκλησία σε ανοικτή άμαξα του 1902, όπως ορίζει το πρωτόκολλο, και έφθασαν στο Μπάκιγχαμ, όπου εμφανίστηκαν δημόσια. Ο Πρίγκιπας Ουίλιαμ φίλησε δημοσίως τη σύζυγό του δύο φορές, παρακάμπτοντας το πρωτόκολλο. Το γεγονός αυτό έγινε αντικείμενο σχολιασμού από το σύνολο σχεδόν των MME.

Απρόοπτα
--------

Χιλιάδες κόσμος στις πλατείες του Λονδίνου συγκεντρώθηκε για να παρακολουθήσει τον γάμο
Το αυστραλιανό κανάλι ABC δέχθηκε καταγγελίες από τον Πρίγκιπα Κάρολο για τον τρόπο μετάδοσης του γάμου. Εκπρόσωπος τύπου του πρίγκιπα απείλησε ότι αν μεταδοθεί η σατιρική εκπομπή δεν "θα δώσουμε εικόνα". Το ABC συμμορφώθηκε αν και δήλωσε απογοητευμένο από την απόφαση.

Παραπομπές
----------

1. ↑  «Prince William, girlfriend end their relationship». CTV.ca. 14 April 2007. Αρχειοθετήθηκε από το πρωτότυπο στις 2010-06-27.. Ανακτήθηκε στις 2011-04-29.
2. ↑  «Wills and Kate split». The Sun News. 9 May 2007. Αρχειοθετήθηκε από το πρωτότυπο στις 2015-05-18.. Ανακτήθηκε στις 2011-04-29.
3. ↑  «His Royal Highness Prince William of Wales and Miss Catherine Middleton are engaged to be married». The Prince of Wales. 16 November 2010. Αρχειοθετήθηκε από το πρωτότυπο στις 2010-11-29.. Ανακτήθηκε στις 2011-04-29.
4. ↑  Ελένη Μαυρουδή (2011-04-29). «Επέμβαση Καρόλου για κόψιμο εκπομπής». Sigma Live.. Ανακτήθηκε στις 2011-04-29.

Πηγές
-----

* Martin Beckford (29 Απριλίου 2011). «Royal wedding: Prince William and Kate Middleton become Duke and Duchess of Cambridge». The Telegraph. .  (Αγγλικά)
* «William Drives His Princess From The Palace». Sky News. 29 Απριλίου 2011. .  (Αγγλικά)
* Ελένη Μαυρούδη (29 Απριλίου 2011). «Έφτασε η ώρα του βασιλικού γάμου - Έκοψε αυστραλιανή εκπομπή ο πρίγκιπας Κάρολος». Η Σημερινή. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γάμος του Πρίγκιπα Ουίλιαμ και της Κάθριν Μίντλετον** |

 
Τα Βικινέα έχουν ειδήσεις που σχετίζονται με το θέμα:
***Στην Αγγλία διεξήχθη ο γάμος του πρίγκιπα Ουίλιαμ και της Κέιτ Μίντελτον***

* The Royal Wedding: Prince William & Catherine Middleton